  Туспуктэм: Удмуртиысь тӧролэн но кивалтэтлэн пресс-службазы Наталия Сильвестрова Удмуртиын Пӧйшуран биатлонын Ува ёросысь пӧйшурасьёслэн но чорыгасьёслэн командазы вормиз. Ӵошатсконъёс 11-тӥ южтолэзе «Солнечный» ыбылӥськонъя огъетын ортчизы. Со сярысь улосвыл тӧролэн но кивалтэтлэн пресс-службазы ивортӥз. Ӵошатсконъёсы Удмуртиысь, Перм но Киров улосъёсысь командаос пыриськизы. « Валтӥсь тол сезон ворсаськем бере пӧйшурасьёслэн биатлонзы спортсменъёслы зэмос праздник луиз. Пыриськисьёс данлыко ӵошатскизы, вань эскеронъёс пыр потӥзы, пӧйшуран но спорт – со, лул но мугор кужым сяна, инкуазь понна сюлмаськон шуыса возьматӥзы » Денис Удалов, Удмуртиысь инкуазь узырлыкъёсъя но инкуазез утёнъя министр Кыкетӥ инты Балезино ёросысь Сергинской огазеяськонысь пӧйшурасьёслэн но чорыгасьёслэн командазы басьтӥз, куинетӥ инты – Перм улосысь команда. Ужрадэ 50-лэсь трос пӧйшурасьёс пыриськизы. Тужгес но арлыдоез спортсменлы, Киров улосысь командалэн ёзчиезлы, Александр Симоновлы 68 арес, тужгес но пиналэз пыриськись луиз «Студёный ключ» возёс командаысь 22 аресъём Артем Рябов. Ӵошатсконъёсты Удмуртиысь инкуазь узырлыкъёсъя но инкуазез утёнъя министерство но «Охотничий парк Удмуртии» мерлыко огазеяськон радъязы. Тодэ вайытом, Удмуртиын куасэн бызьылонъя Галина Кулакова нимо марафон ортчоз. Тегъёс: Спорт пӧйшуран Биатлон ӵошатсконъёс Удмуртия  